
ROKIŠKIO RAJONO SAVIVALDYBĖS     IKIMOKYKLINIO UGDYMO ĮSTAIGAS LANKANČIŲ VAIKŲ PROFILAKTINIAI SVEIKATOS PATIKRINIMAI 2017 M.
                                            Rokiškis
                                              2017
Vienas  iš svarbiausių sveikatos raidos tarpsnių yra vaikystė ir paauglystė. Tuo laikotarpiu vaiko elgsenos ir gyvensenos ypatybės turi labai didelės reikšmės vėlesnio gyvenimo kokybei. Šeima, darželis ir mokykla vaikui turi padėti suprasti, kad sveikata yra vertybė, kurią reikia saugoti bei kontroliuoti. 

Vaikų profilaktinių sveikatos patikrinimų duomenų analizė padeda kryptingai planuoti ir įgyvendinti sveikatos priežiūrą darželiuose, organizuoti ir įgyvendinti priemones, susijusias su ligų ir traumų profilaktika, taip padedant vaikams saugoti ir stiprinti sveikatą. Kasmetiniai profilaktiniai vaikų sveikatos patikrinimai atliekami vadovaujantis Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos patikrinimų sveikatos priežiūros įstaigose“. Duomenys apie vaikų sveikatos būklę gaunami iš statistinės apskaitos formos Nr. 0.27-1/a. „Vaiko sveikatos pažymėjimas“, patvirtintos Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951.
Darželių visuomenės sveikatos priežiūros specialistams ir administracijos darbuotojams informacija apie vaikų sveikatą parodo, kokios yra vaikų sveikatos problemos vyrauja jų įstaigoje, o tai gali tapti svariu motyvu inicijuoti sveikatos stiprinimo priemonių, jų ugdymo įstaigoje įgyvendinimą. 

PROFILAKTINIŲ VAIKŲ SVEIKATOS 
PATIKRINIMŲ REZULTATAI

2017 m. Rokiškio rajono savivaldybės ikimokyklinio ugdymo įstaigas lankė 826 vaikai: 413 mergaičių ir 413 berniukų (Kavoliškio mokykla-darželis, Kamajų ikimokyklinio ugdymo skyrius, Obelių lopšelis – darželis, Rokiškio mokykla – darželis ,,Ąžuoliukas“, Juodupės lopšelis – darželis, Kazliškio ikimokyklinio ir pradinio ugdymo skyrius, Rokiškio lopšelis – darželis ,,Pumpurėlis, ,,Varpelis“ ir ,,Nykštukas“) iš jų profilaktiškai sveikatą pasitikrino ir vaiko sveikatos pažymėjimus į ikimokyklinio ugdymo įstaigas pateikė visi vaikai, ir  tai sudarė 100 proc. visų vaikų. 
Iš profilaktiškai sveikatą pasitikrinusių vaikų, visiškai sveikų vaikų buvo 471, kurie sudarė 57,02 proc.

1 pav. Sveiki vaikai ir turintys sveikatos sutrikimų, procentų pasiskirstymas Rokiškio rajono savivaldybės ikimokyklinėse ugdymo įstaigose 2017 m. 
Atliekant vaikų sveikatos profilaktinių patikrinimų analizę (žiūrėti 2 pav.) matome, jog pirmoje vietoje yra nervų sistemos sutrikimai (96 atvejai, kurie iš viso sudarė 11,60% pasitikrinusių vaikų), antroje vietoje – kraujotakos sistemos sutrikimai (75 atvejai, kurie iš viso sudarė 9,08%  pasitikrinusių vaikų), trečioje vietoje – jungiamojo audinio ir skeleto sistemos sutrikimai (57 atvejai, kurie iš viso sudarė 6,90% pasitikrinusių vaikų), ketvirtoje vietoje - endokrininės sistemos sutrikimai (50 atvejų, kurie sudarė 6,05% visų pasitikrinusių vaikų).
Rečiau užregistruota kvėpavimo sistemos sutrikimai (43 atvejai, kurie sudarė 5,21% visų vaikų),  regos sutrikimai (25 atvejai, kurie sudarė 3,03% visų pasitikrinusių vaikų), virškinimo sistemos sutrikimai (9 atvejai, kurie sudarė 1,09% visų pasitikrinusių vaikų), urogenitalinės sistemos sutrikimai (5 atvejai, kurie sudarė tik 0,60% visų pasitikrinusių vaikų).


[image: image2.emf]3,03%

6,90%

9,08%

5,21%

11,60%

1,09%

0,60%

6,05%

Regos sutrikimai

Jungiamojo audinio ir skeleto sistemos…

Kraujotakos sistemos sutrikimai

Kvėpavimo sistemos sutrikimai

Nervų sistemos sutrikimai

Virškinimo sistemos sutrikimai

Urogenitalinės sistemos sutrikimai

Edokrininės sistemos sutrikimai

                                                                    

2 pav. Profilaktiškai pasitikrinusių Rokiškio rajono savivaldybės ikimokyklinio amžiaus vaikų sveikatos sutrikimai, proc., 2017 m.
Dabartinio gyvenimo tempas mums kasdien pateikia iššūkių, tačiau itin didelis krūvis tenka vaiko nervų sistemai. Nesilaikant režimo daugybė įspūdžių ir vis augantys informacijos kiekiai bei reikalavimai gali paskatinti padidėjusį dirglumą, impulsyvumą, net agresijos proveržius. Nemažai vaikų skundžiasi greitu nuovargiu, galvos skausmais, miego sutrikimais.

Kvėpavimo sistemos sutrikimams įtakos turi įgimtos kvėpavimo sistemos patologijos, ūminių susirgimų komplikacijos bei kt. priežastys. Kvėpavimo sistemos sutrikimai užima svarbią vietą tiek ikimokyklinio, tiek mokyklinio amžiaus vaikų sergamumo struktūroje. 

Diagnozuotų regėjimo sutrikimų atvejų struktūroje dominuoja toliaregystė, trumparegystė ir astigmatizmas. Trumparegystė (miopija) – dažniausiai pasitaikanti akių refrakcijos yda, kai daikto atvaizdas akyje susidaro prieš tinklainę dėl per stipraus šviesos spindulių laužimo. Tokia akimi toliau esantys daiktai matomi neryškiai. Trumparegystė gali būti paveldėta – trumparegių tėvų vaikai dažnai taip pat turi tą pačią refrakcijos ydą. Jei trumparegystė yra įgyta, nemažą įtaką turi didelis krūvis akims: ilgalaikis televizoriaus žiūrėjimas, ilgas žaidimas kompiuteriu (mobiliuoju telefonu), netinkamas patalpos apšvietimas.  
Vienas darželį lankantis vaikas nedalyvauja kūno kultūros užsiėmimuose, visi kiti vaikai neturi rimtų sveikatos sutrikimų dėl kurių negalėtų fiziškai judėti (sportuoti, žaisti judrius žaidimus).
Vaikų dantų būklė
Išanalizavus vaikų sveikatos pažymėjimus 3 pav. matome, jog karieso pažeistus dantis 2017 metais turėjo  89 vaikai, o tai sudarė 11%. Sveikus dantukus turėjo 737 vaikai, kurie sudarė 89% visų pasitikrinusių vaikų. 

[image: image3.emf]11%

89%

karieso pažeisti dantys sveiki dantys


3 pav. Vaikų dantų būklė Rokiškio rajono savivaldybės visose ikimokyklinėse ugdymo įstaigose 2017 m.

Biuro specialistės pasakoja tėvams ne tik apie silantavimo programą, bet ir apie dantų kariesą, jog tai labai dažnas sutrikimas, kurio metu dantys yra pažeidžiami ir jų paviršiuje atsiranda skylutės. Dantų kariesas yra dažnesnis vaikams ir paaugliams, nei vyresnio amžiaus žmonėms, tačiau iš tiesų jis gali atsirasti esant bet kokio amžiaus. Tai viena pagrindinių priežasčių, dėl kurių jauni žmonės gali netekti dantų. Vaikučiai yra mokinami kaip taisyklingai valyti dantis.
Parengė: Rokiškio rajono savivaldybės visuomenės sveikatos biuro, visuomenės sveikatos stebėsenos specialistė Aurelija Šarkauskaitė 

